ORI บวก 2% สวนตลาดฯ รับกำไรไตรมาสแรกโตสนั่น โบรกฯเคาะเป้าสูงอัพไซด์ 49%
ORI บวก 2% รับกำไรไตรมาสแรกโตสนั่น โบรกฯเคาะเป้าสูงอัพไซด์ 49% ล่าสุดอยู่ที่ 7.20 บาท บวก 0.50 บาท หรือ 2.13% ด้วยมูลค่าซื้อขาย 51.21 ล้านบาท
ORI บวก 2% รับกำไรไตรมาสแรกโตสนั่น โบรกฯเคาะเป้าสูงอัพไซด์ 49% ล่าสุดอยู่ที่ 7.20 บาท บวก 0.50 บาท หรือ 2.13% ด้วยมูลค่าซื้อขาย 51.21 ล้านบาท
13 พ.ค. 2562

ผู้สื่อข่าวรายงานว่า ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI ล่าสุด ณ เวลา 12.00 น. อยู่ที่ 7.20 บาท บวก 0.50 บาท หรือ 2.13% สูงสุดที่ 7.30 บาท ต่ำสุดที่ 7.00 บาท ด้วยมูลค่าซื้อขาย 51.21 ล้านบาท ขณะที่ดัชนีตลาดหุ้นไทยโดยรวมลบ 0.22% และยังมีอัพไซด์จากราคาเป้าหมายที่ 10.70บามท อยู่ 48.61%

โดย บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” ORI ราคาเป้าหมาย 10.70 บาท/หุ้น โดย ORI รายงานรายได้ของไตรมาส 1/62 ที่ 3,143 ล้านบาท (เพิ่มขึ้น 31% เมื่อเทียบจากปีก่อน แต่ลดลง 46% ไตรมาสก่อน) ใกล้เคียงกับคาดที่ 3,261 ล้านบาทมาจาก Park 24 ประมาณ 650 ล้านบาทและส่วนของบ้านประมาณ 400-500 ล้านบาท ระดับ Gross Margin ทำได้ดีที่ 45.8% สูงกว่าคาดที่ 43% ค่าใช้จ่าย SG&amp;A ที่สูงกว่าคาดเท่ากับ 23% จากคาดที่ 18% นอกจากนี้ ORI มีการขายส่วนลงทุนในบริษัทของโครงการพระราม 4 ทำให้มีกำไรพิเศษจากเงินลงทุนประมาณ 213 ล้านบาทและส่งผลให้กำไรสุทธิของไตรมาส 1/62 เท่ากับ 720 ล้านบาท (เพิ่มขึ้น 47% เทียบจากปีก่อน แต่ ลดลง 25% เมื่อเทียบจากไตรมาสก่อน) ใกล้คาดที่ 750 ล้านบาท
ขณะที่ในไตรมาส 2/62 ORI มี Backlog จาก Park 24 ที่รอบันทึกรายได้ประมาณ 600 ล้านบาทโดยรวมคาดว่าทิศทางของผลประกอบการจากธุรกิจหลักจะสามารถเติบโตได้เมื่อเทียบจากไตรมาสก่อนแต่ลดลงเมื่อเทียบจากปีก่อน บนสมมติฐานไม่มีกำไรพิเศษเกิดในไตรมาส 2/62 จึงคงประมาณการรายได้ปีนี้ที่ 18,007 ล้านบาท (เพิ่มขึ้น 12.5% เมื่อเทียบจากปีก่อน) และคาดกำไรสุทธิที่ 3,663 ล้านบาท (โต 5.6% เมื่อเทียบจากปีก่อน) เติบโตต่ำที่สุดในรอบ 5 ปีโดยมองว่าผลประกอบการจะดีที่สุดในช่วงไตรมาส 4/62